ཡིག་སྒྱུར་གྱི་དུས་རིམ་དང་པོའི་སྐབས་སུ་དོན་ཐོབ་གཙོ་བོར་བསྒྱུར་བའི་དམིགས་ཡུལ་གཙོ་བོ་ནི་མ་ཡིག་གི་ནང་དོན་དག་ཤིན་ཏུ་གསལ་ཞིང་གོ་བདེ་པོར་བུ་ཡིག་བལྟ་ཀླག་མཁན་ལ་ངོ་སྤྲོད་མྱུར་སྟབས་སུ་བྱ་ཕྱིར་ཡིན་པ་ལས།མ་ཡིག་གི་རྩོམ་གཤིས་ལ་སོགས་པ་ཉམས་མེད་སོར་གནས་ཐུབ་པ་བྱ་རྒྱུ་དེ་མིན་པ་དང་།ཡིག་སྒྱུར་གྱི་དུས་རིམ་གཉིས་པའི་སྐབས་སུ་ཚིག་ཟིན་ལ་བསྒྱུར་བའི་དམིགས་ཡུལ་གཙོ་བོ་ནི་མ་ཡིག་གི་ནང་དོན་དག་བུ་ཡིག་བལྟ་ཀློག་མཁན་གྱིས་ཚེགས་མེད་དུ་རྟོགས་ཐུབ་མིན་ལ་མ་ལྟོས་པར།མ་ཡིག་གི་ནང་དོན་ཙམ་མ་ཟད།མ་ཡིག་ནང་ཡོད་པའི་རྩོམ་གཤིས་ལ་སོགས་ཆ་འཕྲིན་གཞན་དག་ཡོངས་རྫོགས་བུ་ཡིག་གི་ནང་དུ་ཉམས་མེད་སོར་གནས་ཐུབ་པ་བྱ་རྒྱུ་དེ་ཡིན་པ་གོང་སྨྲོས་དག་ལས་རོབ་ཙམ་ཤེས་ནུས་སོ།།